CG du Toit | News | NWU | North-West University
Hy is 'n geregistreerde professionele ingenieur met praktiese ondervinding op die gebied van siviele, meganiese, chemiese en metallurgiese ingenieurswese en fokus op komputasie-vloeidinamika-modelle. Hy is 'n vennoot van 'n kommersiële programmatuurontwikkelings- en raadgewende ingenieursfirma.
Hy was ook 'n senior tegniese raadgewer vir die Korrelbed- Modulêre Reaktor (KBMR) Projek en dien op die redaksie van die nasionale tydskrif R & D Journal en die internasionale tydskrif Computational Thermal Sciences. Hy is 'n voormalige voorsitter van die uitvoerende komitee van die Suid-Afrikaanse Vereniging vir Teoretiese en Toegepaste Meganika. Hy is ook 'n lid van die Suid-Afrikaanse Instituut van Siviele Ingenieurswese; die Suid-Afrikaanse Akademie vir Wetenskap en Kuns; die Europese Akademie van Wetenskappe; die Internasionale Vereniging van Komputasiemeganika; die Suid-Afrikaanse Vereniging vir Teoretiese en Toegepaste Meganika; die Vergadering vir Internasionale Hitte-oordragkonferensies; en die Wetenskaplike Komitee van die Internasionale Sentrum vir Hitte en Massa-oordrag.
Sy huidige belangstellings is die ontwikkeling van gevorderde termovloei-simulasiemodelle vir hoëtemperatuur-gasverkoelde kernreaktore, die ontwikkeling van 'n multi-oplossingstrategie vir termovloeiprobleme binne 'n stelsels-CFD-raamwerk en die onderrig en toepassing van 'n nuwe globale benadering tot die Galerkin-eindige-elementmetode.